મને એક નાનકડી સ્પષ્ટતા કરવી છે કે ઈશાન મારો દીકરો છે એટલે તેણે આ ફિલ્મ ડિરેક્ટ કરી છે એવું નથી. વ્હિસલિંગ વુડ્સ ઇન્ટરનૅશનલ નામની ફિલ્મ-ઇન્સ્ટિટ્યૂટ અને ઑસ્ટ્રેલિયામાં ઈશાને પહેલાં એજ્યુકેશન લીધું અને એ પછી તેણે સાત વર્ષ આ ઇન્ડસ્ટ્રીમાં સ્ટ્રગલ કરી. જ્યારે એ ફિલ્મની વાત સાથે મારી પાસે આવ્યો ત્યારે પહેલાં તો મેં તેનું બધું કામ જોયું, કામ બરાબર લાગ્યું એટલે તેની ટીમ જોઈ અને એ પછી ફિલ્મ માટે હા પાડી છે. આઇ મસ્ટ સે, ઈશાને બહુ જ સુંદર રીતે બધી જવાબદારી સંભાળી છે.